ເຖິງ​ແມ່ນ​ຈະ​ມີ ການ​ລະ​ບາດ ຂອງ​ໄວ​ຣັ​ສ​ໂຄ​ໂຣ​ນາ ກໍ່​ຕາມ ເກົາຫຼີ​ເໜືອ ຍັງ​ສືບ​ຕໍ່ ທົດ​ລອງ ອາ​ວຸດ​ຢູ່
ເກົາຫຼີ​ເໜືອ ເມື່ອ​ປີ​ກາຍນີ້ ໄດ້​ຍິງ​ລູກ​ສອນ​ໄຟ ຫຼື ຈະຫຼວດ 13 ລູກ ​ມີທັງ​ໄລ​ຍະ​ສັ້ນ ຫຼື ໄລ​ຍະ​ກາງ ທ່າມ​ກາງ​ການ​ເຈ​ລະ​ຈາ​ນິວ​ເຄ​ລຍ​ກັບ​ສະ​ຫະ​ລັດ ທີ່​ຢຸດ​ສະ​ງັກບໍ່​ໄປ​ບໍ່​ມາ. ແຕ່​ຄັ້ງ​ນີ້ ເປັນ​ການ​ຍິງ​ເທື່ອ​ທຳ​ອິດ​ຂອງ​ເກົາຫຼີ​ເໜືອ ​ທີ່​ສາ​ມາດຈັບ​ໄດ້ ນັບ​ຕັ້ງ​ແຕ່​ຕົ້ນ​ປີນີ້.
ເກົາຫຼີເໜືອ ໄດ້ຍິງລູກສອນໄຟໄລຍະສັ້ນສອງລູກ ໃນວັນຈັນມື້ນີ້ ອີງຕາມການກ່າວຂອງກອງທັບເກົາຫຼີໃຕ້ ຊຶ່ງເປັນການເຄື່ອນໄຫວທີ່ມີມາ ໃນຂະນະທີ່ເກົາຫຼີເໜືອ ພວມຫາທາງປ້ອງກັນ ບໍ່ໃຫ້ການລະບາດຂອງໄວຣັສໂຄໂຣນາກາຍເປັນໄພຫາຍະນະ ພາຍໃນເຂດແດນຂອງຕົນ ອາວຸດສອງລູກດັ່ງກ່າວ ໄດ້ຖືກຍິງຂຶ້ນຈາກບໍລິເວນເມືອງວອນຊານ ທີ່ເລັງໄປໃສ່ນອກຝັ່ງທະເລກ້ຳຕາເວັນອອກຂອງເກົາຫຼີເໜືອ ອີງຕາມກອງເສນາທິການຮ່ວມຂອງເກົາຫຼີໃຕ້ ກອງເສນາທິການນີ້ ກ່າວຕື່ມວ່າ ລູກສອນໄຟດັ່ງກ່າວ ໄດ້ບິນໄປໃນໄລຍະປະມານ 240 ກິໂລແມັດ ໃນລະດັບສູງສຸດທີ່ 32 ກິໂລແມັດ ເກົາຫຼີເໜືອ ບໍ່ໄດ້ໃຫ້ຄຳເຫັນໃດໆກ່ຽວກັບການຍິງດັ່ງກ່າວ ແຕ່ບັນດາເຈົ້າໜ້າທີ່ໃນນະຄອນຫຼວງໂຊລ ກ່າວວ່າ ການທົດລອງນັ້ນ ອາດເປັນໄປໄດ້ວ່າ ເປັນສ່ວນນຶ່ງຂອງການຊ້ອມດ້ານການທະຫານຂອງເກົາຫຼີເໜືອ ທີ່ໄດ້ເລີ້ມຂຶ້ນເມື່ອອາທິດແລ້ວນີ້ ສ່ວນສະພາຄວາມໝັ້ນຄົງແຫ່ງຊາດຂອງເກົາຫຼີໃຕ້ ໄດ້ສະແດງ “ຄວາມເປັນຫ່ວງແຮງກ້າ” ກ່ຽວກັບການເຄື່ອນໄຫວນັ້ນ ຊຶ່ງຕົນໄດ້ກ່າວວ່າ ບໍ່ຊ່ອຍຜ່ອນຄາຍຄວາມເຄັ່ງຕຶງດ້ານການທະຫານເລີຍ ເກົາຫຼີເໜືອ ເມື່ອປີກາຍນີ້ ໄດ້ຍິງລູກສອນໄຟ ຫຼື ຈະຫຼວດ 13 ລູກ ມີທັງໄລຍະສັ້ນ ຫຼື ໄລຍະກາງ ທ່າມກາງການເຈລະຈານິວເຄລຍກັບສະຫະລັດ ທີ່ຢຸດສະງັກບໍ່ໄປບໍ່ມາ ແຕ່ຄັ້ງນີ້ ເປັນການຍິງເທື່ອທຳອິດຂອງເກົາຫຼີເໜືອ ທີ່ສາມາດຈັບໄດ້ ນັບຕັ້ງແຕ່ຕົ້ນປີນີ້ ໃນບໍ່ເທົ່າໃດສັບປະດາບບໍ່ດົນມານີ້ ເກົາຫຼີເໜືອ ໄດ້ສຸມໃສ່ຄວາມພະຍາຍາມສຸກເສີນເພື່ອປ້ອງກັນການລະບາດຂອງໄວຣັສໂຄໂຣນາ ຊຶ່ງທາງການຂອງເກົາຫຼີເໜືອ ເອີ້ນວ່າ ເປັນເລື້ອງ “ການຢູ່ລອດຂອງປະເທດຊາດ ” ເຖິງຢ່າງໃດກໍຕາມ ເກົາຫຼີເໜືອ ສືບຕໍ່ຢືນຢັດວ່າ ຕົນບໍ່ໄດ້ພົບເຫັນກໍລະນີຕິດເຊື້ອໄວຣັສໂຄໂຣນາໃດໆ ແລະທາງການ ກໍໄດ້ປິດການທ່ອງທຽວຈາກຕ່າງປະເທດ ກັກກັນພວກຊາວຕ່າງຊາດທັງໝົດທີ່ເດີນທາງເຂົ້າມາໃນປະເທດ ແລະແມ່ນກະທັງ ປ້ອງກັນບໍ່ໃຫ້ພວກນັກການທູດຕ່າງປະເທດທັງຫຼາຍ ອອກໄປຈາກສະຖານທູດຂອງພວກຕົນ ສື່ມວນຊົນຂອງທາງການ ກ່າວວ່າ ເກືອບ 7,000 ຄົນ ກຳລັງຖືກຕິດຕາມເບິ່ງທາງການແພດ ບັນດານັກຊ່ຽວຊານຈຳນວນນຶ່ງ ໄດ້ກ່າວວ່າ ຄວາມເປັນຫ່ວງກ່ຽວກັບໄວຣັສໂຄໂຣນາ ອາດຊ່ອຍຫລຸດຜ່ອນຄວາມເຄັ່ງຕຶງດ້ານການທະຫານ ໂດຍສະເພາະ ຫຼັງຈາກທີ່ ສະຫະລັດ ແລະເກົາຫຼີໃຕ້ ເມື່ອສັບປະດາແລ້ວນີ້ ໄດ້ເລື່ອນການຊ້ອມລົບຮ່ວມກັນອອກໄປຢ່າງບໍ່ມີກຳນົດ ຊຶ່ງເກົາຫຼີເໜືອ ເຫັນວ່າ ເປັນການເກາະຜິດ ແຕ່ການຍິງລູກສອນໄຟຄັ້ງຫຼ້າສຸດນີ້ ໄດ້ຊີ້ໃຫ້ເຫັນວ່າ ຜູ້ນຳເກົາຫຼີເໜືອ ກິມ ຈົງ ອຶນ ໄດ້ຮັບຜົນປະໂຫຍດຕ່ຳ ໃນການຟືນຟູດ້ານການທູດຄືນໃໝ່ ແລະຕັ້ງໃຈທີ່ຈະຍົກລະດັບການເດີມພັນຂຶ້ນ ກ່ອນໜ້າການເລືອກຕັ້ງທີ່ສຳຄັນ ຢູ່ໃນທັງ ສະຫະລັດ ແລະເກົາຫຼີໃຕ້ ແທນ ອີງຕາມການກ່າວຂອງທ່ານ ລີຟ-ແອຣິກ ອີສລີ ອາຈານຢູ່ທີ່ ມະຫາວິທະຍາໄລ ອີວາ ໃນນະຄອນຫຼວງໂຊລ